Nú er þessi tími ársins þegar fingurgómarnir verða allir útstungnir og skrámur og rispur hér og þar . Nei , ég er ekki að tala um tannaför fiska eftir að hafa losað fluguna úr þeim , heldur þá ónáttúru mína að flækja fingrunum í öngulinn þegar ég er t.d. að ganga frá hringvafinni fjöður á flugu . En , það er til einfalt ráð við þessu og það er að hafa við hendina ‘ Tubing ’ slöngu t.d. Ultra Lace 1mm , klippa smá bút af henni og þræða upp á öngulinn þegar kemur að hættulegasta augnablikinu . Setjum öryggið á oddinn , það getur sparað margt ergelsið .